Президент алғашқы медициналық көмек қызметін үйлестіретін жаһандық коалиция құруды ұсынды
DATE: 10:18, 23 Қазан 2023 | GMT +5
TITLE: Президент алғашқы медициналық көмек қызметін үйлестіретін жаһандық коалиция құруды ұсынды
URL: https://kaz.inform.kz/news/prezident-algashki-meditsinalik-komek-kizmetn-uylestretn-zhaandik-koalitsiya-kurudi-usindi-25596b/
META: DATE: 10:18, 23 Қазан 2023 | GMT +5
TOTAL WORDS: 121
AUTHOR(S):
TEXT: Астанадағы Конгресс орталықта алғашқы медициналық-санитариялық көмек жөніндегі Алматы декларациясының қабылдануының 45 жылдығына және Астана декларациясының қабылдануының 5 жылдығына арналған халықаралық конференция өтіп жатыр. Шарада сөз алған Мемлекет басшысы Қасым-Жомарт Тоқаев конференцияға қатысушы жастардан нақты ұсыныстар күтетінін айтты. «Бүгінгі шарада Дүниежүзілік денсаулық сақтау ұйымы басшылығының қатысып отырғанын пайдаланып, алғашқы медициналық-санитариялық көмекті жаһандық ұсыну саласы оның қызметін үйлестіретін арнайы құрылым құрудан ұтатынын айтқым келеді. Мен ДДСҰ қолдауымен алғашқы медициналық-санитариялық көмек жөніндегі мемлекеттер коалициясын құруды ұсынамын», - деді Мемлекет басшысы. Президенттің айтуынша, бұл коалицияның негізгі міндеті денсалулық сақтау саласындағы алдын алу принциптерін әрі қарай ілгерілету, сондай-ақ алғашқы медициналық-санитариялық көмекті дамытудың бірлескен ұсынымдарын дайындау болу керек. «Мен бүгін жас делегаттардың алғашқы медициналық-санитариялық көмек саясаты мен тәжірибесі туралы қорытынды мәлімдемесін асыға күтемін», - деді Қасым-Жомарт Тоқаев
